《雪》
宋代·于石

谁欤变幻旧乾坤，剪水仙人手段新。
银屋万家成骤富，青山半点不藏春。
西园太尉方交贺，北海中郎岂愿臣。
把酒孤吟元不俗，何须夜访剡溪人。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。